ՏԵՂԵԿԱՆՔ

ՀՀ ՏԱՎՈՒՇԻ ՄԱՐԶՈՒՄ ՀԱՄԱՅՆՔԱՅԻՆ ԿԱՌԱՎԱՐՄԱՆ ՏԵՂԵԿԱՏՎԱԿԱՆ ՀԱՄԱՐԳԻ ՆԵՐԴՐՄԱՆ ՄԻՋՈՑԱՌՈՒՄՆԵՐԻ ՄԱՍԻՆ

2006-2009թթ. համաշխարային բանկի կողմից տրամադրված վարկային միջոցներով ՀՀ Տավուշի մարզի 19` Իջևան, Դիլիջան, Բերդ, Նոյեմբերյան, Այրում, Հաղարծին, Ազատամուտ, Սևքար, Այգեհովիտ, Աչաջուր, Գանձաքար, Բերդավան, Ոսկեպար, Կոթի, Կողբ, Բագրատա’են, Արծվաբերդ, Այգեձոր և Մովսես համայնքներում տեղադրվել են համայնքային կառավարման տեղեկատվական համակարգեր /ՀԿՏՀ/` պետական համակարգի արդիականացման ծրագրի /ՊՀԱԾ/ շրջանակներում, որի կողմից նշված համայնքների աշխատակազմերին տրամադրվել են արդիական համակարգիչներ, իրականացվել է համապատասխան մասնագետների վերապատրաստում:

Բացառությամբ Սևքարի, Ոսկեպարի, Կոթիի և Արծվաբերդի մնացած բոլոր համայնքներում ծրագիրը թարմացվել է: Ոսկեպարում և Կոթիում ինտերնետային կապն իրականացվում է <<Օրանժ>> համակարգով, որը ռեալ IP հասցե չի տրամադրում: Նույն խնդիրն առկա է նաև Գանձաքարում, որն օգտվում է << Վիվասել>> կապի էլեկտրոնային կրիչից: Ռեալ IP հասցե ձեռք բերման աշխատանքներն ընթացքի մեջ են Սևքարում և Արծվաբերդում:

Ծրագիրն անհրաժեշտ ծանրաբեռնվածությամբ և առանց խնդիրների գործում է Իջևան, Դիլիջան, Բերդ, Նոյեմբերյան, Այրում համայնքներում: Աչաջրում, Բագրատաշենում, Բերդավանում, Մովսեսում ծրագիրը լիարժեք չի գործում ինտերնետային կապի թույլ լինելու պատճառով: Հաղարծնում և Կողբում ներկա պահին ծրագիրը խափանված է, և միջոցներ են ձեռք առնվում դրա վերագործարկման համար: Մնացած համայնքներում աշխատանքներն ընթացքի մեջ են:

2012թ. մարզի ՊՀԱԾ-ից դուրս ՀԿՏՀ տեղադրման համար տեղեկատվական համակարգերի զարգացման և վերապատրաստման ծրագրին /ՏՀԶՎ/ դիմել են 8` Չինարի, Վ. Կարմիրաղբյուր, Վ. Ծաղկավան, Տավուշ, Պառավաքար, Հաղթանակ, Ոսկեվան և Գետահովիտ համայնքները, որից Չինարի, Պառավաքար, Վ. Ծաղկավան, Հաղթանակ, և Գետահովիտ համայնքները սեփական միջոցներով ձեռք են բերել համապատասխան պարամետրերով համակարգիչներ: Նրանցից Չինարին, Պառավաքարը, Վ. Ծաղկավանը, Հաղթանակն արդեն տեղադրել են ՀԿՏՀ նորացված ծրագիրը: Այդ նպատակով ՏՀԶՎ-ին է դիմել նաև Գետահովիտը: Ընդորում, Վ. Ծաղկավանում նաև ընթացքի մեջ է ինտերնետային կապը կրիչից լարայինի փոխարինելու գործընթացը:

Տավուշը և Վ. Կարմիրաղբյուրը ծրագրին կմիանան ս/թ 2-րդ կիսամյակում:

Ներկայումս GTZ ծրագրի շրջանակներում 6` Սարիգյուղ, Խաշթառակ, Արճիս, Չորաթան, Նորաշեն և Ն. Կարմիրաղբյուր համայնքներին տրամադրվել են համապատասխան պարամետրերով համակարգիչներ, որոնցում տեղադրված է լինելու նաև ՀԿՏՀ ծրագիրը:Դրանից հետո իրականացվելու է մասնագետների վերապատրաստումը:

Ինտերնետային կապը անհասանելի է Աղավնավանք, Խաչարձան և Բարեկամավան համայնքներում:

ՀՀ ՏԱՎՈՒՇԻ ՄԱՐԶՊԵՏԱՐԱՆԻ ԱՇԽԱՏԱԿԱԶՄԻ ՏԻ ԵՎ ՀԳՄ ՀԱՐՑԵՐՈՎ ՎԱՐՉՈՒԹՅՈՒՆ